armvectores/hy_wikipedia_2023 huggingface dataset:
Ֆորտ Հոլդեյն

Ֆորտ Հոլդեյն  (անգլ.՝ Fort Haldane)՝ ռազմական ամրոց Պորտ Մարիա քաղաքի մոտ, Սենտ Մերի շրջան, Ճամայկա։ Կառուցվել է 1759 թվականին և անվանվել է Ճամայկայի այն ժամանակվա բրիտանացի նահանգապետ գեներալ Ջորջ Հոլդեյնի պատվին։ Ամրոցը կառուցվել է իսպանական հարձակումներից նավահանգիստը  պաշտպանելու համար։ Այն նաև հանդիսացել է կայազորի ռազմաբազա, որպեսզի քաղաքի բնակչությանը պահի հսկողության տակ։ 
Ամրոցի զենքերը մարտավարական առումով տեղակայված էին բլուրի վրա ուղղված դեպի ծովը, որը բացում էր հիանալի տեսարան դեպի Պորտ Մարայի հին նավահանգիստը։ Ամրոցը տեղակայված է Ֆայրֆլայ Էսթեյթ կողքին, Սեր Հենրի Մորգանի տան հարևանությամբ, որը հետագայում պատկանել է Սըր Նոյել Քովարդին։ Մորգանը գնահատում էր այդ հողերի մարտավարառազմական դիրքը և օգտագործում էր դրանք, որպես դիտորդական առաջդիրք ավելի քան 150 տարի մինչ ամրոցի կառուցումը։  


== Պատմություն ==
Հոլդեյնի ամրոցը խաղացել կարևոր դեր հայտնի Տեկկիի ապստամբությունում, որ եղել է ամենարյունալի ապստամբությունը Ճամայկայում ընդեմ ստրկատիրության։ 1760 թվականին զատիկի ժամանակ Տեկկի («կպչուն») մականունով  ստրուկը և փոքրաթիվ քանակությամբ ստրուկները հարևան պլանտացիաներից սպանել էին իրենց տերերին և շարժվել Պորտ Մարիայի, որտեղ սպանելով Հոլդեյնի ամրոցի պահակներին և գողացել էին մի քանի տակառ վառոդ ու հրազեն։ Նրանք մարտընչել են հարյուրավոր այլ ստրուկների և սևամորթների հետ միասին 5 ամսվա ընթացքում։ Նրանց ապստամբությունը վերջնական արդյունքում ճնշվել է կղզու ավելի հզոր բրիտանական կայազորի կողմից, իսկ Տեկկին մահացել է թեժ մարտերի ժամանակ։
Ամրոցը իր նպատակի համար ծառայել է 1759-ից 1780 թվականներին, մինչ փոթորիկը ոչնչացրել էր պահեստները, զորանոցը և կայազորի հիմնական շենքը։ 1780 թվականին իսպանական հարձակման վտանգը կղզու հյուսային ափին զգալի չափով փոքրացել էր, և որոշում էր կայացվել հրաժարվել ամրոցից և կայազորը տեղափոխել մոտական  Օչո Ռիոս քաղաք։ 
Հոլդեյն նահանգապետը ակտիվ մասնակցություն է ունեցել ամրոցի մշակման գործում։ Բազմաթիվ խոշոր մարտերի մասնակից Հոլդեյնն եղել է հրետանու և բալիստիկայի մասնագետ։ Նա ընկերություն է արել հայտնի բրիտանացի գիտնական Բենջամին Ռոբինսի հետ և նրան հրավիրել է օգնել ամրոցում հրետանու տեղաբաշխման հարցում։ Ռոբինսը օգտագործել է իր գիտական մոտեցումները բալիստիկայի ոլորտում և որոշում է կայացրել, որ ամբողջ ամրոցը կարելի է պաշտպանել երկու գերճշգրիտ թնդանոթների օգնությամբ որոնք պետք է տեղադրվեն ծովի մակարդակից 1000 ֆուտ բարձրության վրա։
Զենքերը, որոնք տեղադրված էին ամրոցում, իրենց ժամանակների լավագույններն էին։ Թնդանոթների հրետասայլերը տեղադրվել են շրջադարձային մեխանիզմերի վրա, որը հնարավորություն էր տալիս ավելի մեծ կրակի մակերես ունենալու։ Թնդանոթի գրեթե 180 աստիճան պտտվելու հնարավորությունը թույլ էր տալիս ընդամենը երկու թնդանոթով բավարարվել։
Այսօր Հոլդեյնի ամրոցից մնացել է միայն երկու թնդանոթները և մի քանի տնտեսական կառույցների ավերակներ։


== Ծանոթագրություններ ==


== Արտաքին հղումներ ==
Ֆորտ Ջորջի ամրոցի տեսարանը վերևից
Ալգառոբո (այլ կիրառումներ)

Ալգառոբո, կարող է վերաբերել՝

Ալգառոբո - քաղաք և համայնք Իսպանիայում, մտնում է Մալագա պրովինցիայի մեջ
Ալգառոբո - կոմունա Չիլիում։ Համանուն քաղաքի վարչական կենտրոնը
Տակարաձուկա

Տակարաձուկա(ճապոներեն՝ |宝塚市|Տակարաձուկա-սի), քաղաք Ճապոնիայի Հյոգո պրեֆեկտուրայում։ 1954 թվականին ստացել է քաղաքի, 2003 թվականին՝ հատուկ քաղաքի կարգավիճակ, որը Ճապոնիայում, որպես կանոն, շնորհվում է 200 հազարից ավելի բնակչություն ունեցող բնակավայրերին։ 2018 թվականի հոկտեմբերի 1-ի տվյալներով Տակարաձուկայում ապրում էր  225 129 մարդ։ Բնակչության խտությունը կազմել է 2.200 մարդ/կմ2, քաղաքի զբաղեցրած տարածքը՝ 101.89 կմ2։


== Աշխարհագրական դիրքը ==
Քաղաքը գտնվում է Հոնսյու կղզում՝ Կինկի տարածաշրջանի Հյոգո պրեֆեկտուրայում։ Սահմանակցում է Կոբե, Իտամի, Նիսինոմիա, Կավանիսի, Սանդա քաղաքներին ու Ինագավա ավանին։


== Խորհրդանիշերը ==
Տակարաձուկայի խորհրդանիշ ծառը սասանկվա կամելիան է, ծաղիկը՝ Viola mandshurica-ն, թռչունը՝ Cettia diphone-ն։


== Տնտեսություն ==
Տակարաձուկայում են գտնվում հեռակառավարնան մալուխներ ու հարակից ապրանքներ արտադրող HI-LEX Corporation-ի և ռազմական ինքնաթիռներ, ուղղաթիռներ, ծանրաքարշ բեռնատարներ թողարկող ShinMaywa Industries-ի գլխավոր գրասենյակներն ու գլխադասային ձեռնարկությունները։


== Կրթություն ==
Քաղաքում գործող բարձրագույն ուսումնական հաստատություններից հիշատակման են արժանի հատկապես Կոշիեն համալսարանը և արվեստի ու դիզայնի համալսարանը։ Տակարաձուկայում մի ժամանակ գործել է հյուսիսկորեական տարրական դպրոց՝ Takarazuka Korean Elementary School (ճապ.՝ 宝塚朝鮮初級学校).
:


== Քույր քաղաքներ ==
Տակարաձուկան բարեկամական ու գործընկերային սերտ հարաբերություններ է հաստատել հետևյալ քաղաքների հետ.

 Օգաստա, Ջորջիա նահանգ, ԱՄՆ
 Մացուե, Ճապոնիա
 Մելվիլ, Ավստրալիա
 Ալզերգրունդ, Ավստրիա


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.city.takarazuka.hyogo.jp Takarazuka City official website. պաշտոնական կայք
http://www.city.takarazuka.hyogo.jp/en/index.html Takarazuka City official website. պաշտոնական կայք
Takarazuka Revue
Osamu Tezuka Manga Museum
Եզնարած (համաստեղություն)

Եզնարած, համաստեղություն հյուսիսային երկնքում։ Դա 2-րդ դարում Պտղոմեոսի նշած 48 համաստեղություններից, և ժամանակակից 88 համաստեղություններից մեկն է։ Նրա մեջ է գնտվում գիշերվա երկնքի երրորդ ամենապայծառ աստղը՝ Արկտուրը։
Եզնարածի մեջ են գնտվում NGC 5248 գալակտիկան, NGC 5660 գնդային աստղաբույլը, Epsilon Bootis և Xi Bootis կրկնակի աստղերը, NGC 5660 և NGC 5676-ը։


== Աղբյուրներ ==
Օրինջ շրջան (Ֆլորիդա)

Անվան այլ կիրառումների համար տե՛ս՝ Օրինջ շրջան (այլ կիրառումներ)Օրինջ շրջան (անգլ.՝ Orange County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.352 կմ² է, բնակչությունը՝ 1.145..956 մարդ (2010 թ. տվյալներով)։ Շրջկենտրոնն է Օռլանդո քաղաքը։ Կազմավորվել է 1824 թ.։
Տրանզիստորային գեներատոր

Տրանզիստորային գեներատորը տրանզիստոր պարունակող էլեկտրոնային սարք է, որը հաստատուն կամ փոփոխական հոսանքի աղբյուրի էներգիան փոխակերպում է բարձր հաճախականության էլեկտրամագնիսական տատանումների էներգիայի։ Կառուցվածքով և աշխատանքի սկզբունքով չի տարբերվում լամպային գեներատորից, միայն որպես ակտիվ տարր այստեղ էլեկտրոնային լամպի փոխարեն օգտագործվում է տրանզիստոր։
Տրանզիստորային գեներատորի օ․գ․գ–ն ավելի բարձր է, քան լամպային գեներատորինը։
Մարիա Վալվերդե

Մարիա Վալվերդե Ռոդրիկեսի (իսպ.՝ María Valverde Rodríguez, մարտի 24, 1987(1987-03-24), Մադրիդ, Իսպանիա) իսպանացի դերասանուհի։


== Կենսագրություն ==
Մարիա Վալվերդեն ծնվել է 1987 թվականի մարտի 24-ին Մադրիդում, Կարաբանչել շրջանի ստեղծագործական մի ընտանիքում։ Իր գրեթե բոլոր մերձավոր ազգականները կապված են արվեստի հետ, հայրը՝ նկարիչ է, մայրը՝ քանդակագործ, իսկ պապիկը՝ թատրոնի տնօրեն։
Դեռ մանուկ հասակից Մարիան սիրում էր դիտել ֆիլմեր։ Իր սիրած դերասաններին մշտապես տեսնելով էկրանին նա երազում էր մեծանալ, դառնալ դերասանուհի  եւ լինել հայտնի ինչպես նրանք։ Մարիան դպրոցի և քոլեջի կրթությունը համատեղում էր թատերական արվեստի հետ։  Նա 10 տարեկանում արեց իր առաջին քայլը
Մարիայի երազանքը՝ դառնալ կինոդերասանուհի կատարվեց 16 տարեկանում 2003 թվականին նա խաղաց Մանուել Մարտին Կուենկաի ֆիլմում, որը կոչվում էր «Բոլշևիկյան թուլությունը»։ Այս դերից հետո 2004 թվականի Լուիս Թոսարի հետ միասին նա ստացել է Գոյայի մրցանակը, որպես լավագույն երիտասարդ դերասանուհի։ Դրա հետ մեկտեղ նաև 2 իսպանական կտավներ «Վորվիկ» և «Դուրս է մարմինը» անվանումներով։
2005 թվականին նրան հրավիրում են Իտալիա «Մելիսայի ինտիմ օրագիրը» ֆիլմում նկարվելու։ Նա պետք է մարմնավորեր Մելիսա Պանարելոյին ով նոր էր սկսում իր սեռական կյանքը։
Մեկ այլ լուրջ աշխատանք էր նաև իր դերը Անոտոնիո Հերանդեզի «Բորջիա» ֆիլմում, որտեղ նա մարմնավորում էր Լուկրեցիա Բորջիային։
Նա և Մարիո Կասասը հանդիպելով իրար սիրահարվել են և սկսել են շփվել բայց 2014 թվականի սեպտեմբերին որոշ պատճառներով զույգը բաժանվել է։


== Ծանոթագրություններ ==


== Արտաքին հղումներ ==
Մարիա Վալվերդեի պաշտոնական կայք էջը Archived 2012-08-31 at the Wayback Machine.
Քվեմո Նիքոզի

Քվեմո Նիքոզի (վրաց.՝ ქვემო ნიქოზი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Գորիից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 575 մարդ։


== Ծանոթագրություններ ==
Պեդիկյուր

Պեդիկյուր (լատ.՝ pedis՝ ոտք և լատ.՝ cure՝ խնամք), հատուկ խնամք ոտքերի եղունգների համար (օրինակ՝ կոշտուկների հեռացում, եղունգների հարթեցում) և եղունգների լաքապատումը։ Ըստ էության, այն մանիկյուրի նմանակերպն է ոտքերի համար։


== Պատմություն ==
Նախկինում ոտքերի խնամքով զբաղվում էին վարսավիրաները։ Այդ ժամանակ տվյալ ծառայությունը համատեղում էին ատամների բուժման և մարմնի խնամքի այլ պրոցեդուրաների հետ։ Մասնագիտությունների տարանջատումը տեղի է ունեցել 19-րդ դարում։
20-րդ դարի սկզբում Եվրոպայում սկսեցին գործել մասնագիտացված հաստատություններ ոտքերի խնամքի համար։ Այսօր գործնականում բոլոր գեղեցկության սրահներում, ինչպես նաև վարսավիրանոցներում գործում է պեդիկյուրի ծառայությունը, որը, որպես կանոն, մատուցվում է մանիկյուրի և պեդիկյուրի մասնագետի կողմից։ Անհրաժեշտ գործիքների առկայության դեպքում (ունելիք կամ եղունգների մկրատ, փայտիկ կուտիկուլաները հեռացնելու համար, եղունգների սղոցիկ) հնարավոր է նաև պրոցեդուրաներն իրականացնել ինքնուրույն, տնային պայմաններում։


== Պեդիկյուրի տարրեր ==
Պեդիկյուրի դասական մասը նախատեսված է ոտնաթաթին և ոտքերի եղունգներին խնամք և կոկիկություն հաղորդելու համար։ 

Վաննա ոտքերի համար, տաք ջրում փափկեցրած մաշկը հեշտությամբ է ենթարկվում տարբեր գործիքների (սղոցիկ, դանակ) մեխանիկական ներգործությանը։ Հարկավոր է մոտավորապես 15 րոպե ոտքերը պահել 38-43 աստիճան ջերմությամբ ջրի մեջ՝ ավելացնելով օճառ կամ այլ մաքրող միջոցներ։
Ոտնաթաթի կոշտացած մաշկի հեռացում, այս փուլի արդյունքում մաքրում են ոտնաթաթերի մաշկը և հեռացնում կոշտացած շերտերը։ Կրունկի հատվածը և ներբանը մաքրվում են դանակի և տարբեր սրության սղոցիկների օգնությամբ։
Կուտիկուլայի մշակում, հատուկ փայտիկի և օճառի օգնությամբ նախապես փափկեցրած կուտիկուլան հեռացվում է։
Եղունգների ձևավորում, գեղագիտական նորմերի, ինչպես նաև հարմարավետության տեսանկյունից ոտքի մատների վրա եղունգի շերտը չպետք է երկար լինի հենց մատներից։Դասական ընթացակարգին կարող են ավելանալ․

 Ոտքերի մերսումը,
եղունգների լիցքը, թույլ է տալիս հարթեցնել եղունգների շերտի ձևը և երկարությունը,
եղունգների լաքապատումը, կան եղունգների լաքապատման տարբեր միջոցներ՝ ըստ գույնի, բաղադրության և ամրության․
Սովորական եղունգի լաք, ավելի հեշտ է կիրառվում և ավելի քիչ ֆինանսական և ժամանակային ռեսուրսներ է պահանջում, սակայն պակաս դիմացկուն է։
Գել-լաք և ակրիլ, որոնք եղունգներին ամրանալու համար պահանջում են հատուկ լամպերով ուլտրամանուշակագույն ճառագայթների ներգործություն, ինչը ոչ միշտ է հարմար տնային պայմաններում օգտագործելու համար։ Այն հնարավոր է հեռացնել հատուկ նյութերի (պարունակում են եղունգների համար վտանգավոր տարրեր) կամ խարտելու միջոցով (ոչ բավարար որակավորման կամ կոկիկության դեպքում եղունգները կարելի է վնասել)։ Այսպիսի լաքերը ավելի դիմացկուն են։
Big 5 free (beautydrugs) и Big7 free (Deborah Lippmann) կատեգորիայի նորարարական լաքերի բաղադրության մեջ բացակայում են վտանգավոր քիմիական նյութերը՝ մրջնալդեհիդ, տոլուոլ, կամֆորա, դիբուտիլֆտալատ։


== Տես նաև ==
Մանիկյուր
Եղունգի լաք
Մատնահարդարման արվեստ


== Ծանոթագրություններ ==
Քրիստափոր Խուրշուդյան

Քրիստափոր Խուրշուդյան (հունիսի 24, 1908(1908-06-24), Բամբակաշատ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 30, 1972(1972-10-30), Երևան, Հայկական ԽՍՀ, ԽՍՀՄ), հայ արձակագիր, ԽՍՀՄ գրողների միության անդամ 1970 թվականներից։


== Կենսագրություն ==
Ծնվել է Բամբակաշատ (այժմ՝ Արմավիրի մարզ) գյուղում։ 1927 թվականին ավարտել է Երևանի Խ. Աբովյանի անվան դպրոցը։ 1927-1928 թվականներին ուսուցչություն է արել Նախիջևանում։ 1930-1934 թվականներին աշխատել է Տաշքենդում։ 1954-1972 թվականներին եղել է ՀԽՍՀ առևտրի մինստրության գլխավոր հաշվապահը։ Մահացել է Երևանում։


== Ք. Խուրշուդյանի երկերի մատենագրություն ==
Խաբված մարդիկ, Երևան, Հայպետհրատ, 1964, 300 էջ։
Ապրելուց առաջ, Երևան, «Հայաստան», 1967, 406 էջ։
Խարխափելուց հետո, Երևան, «Սովետական գրող», 1980, 240 էջ։


== Ծանոթագրություններ ==
Միրա (Վենետիկի գավառ)

Անվան այլ կիրառումների համար տե՛ս՝ Միրա (այլ կիրառումներ)Միրա (իտալերեն՝ Mira ), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 38761 մարդ։ Խտությունը կազմում է 392 մարդ/կմ²։ Տարածքը գրավում է 99 կմ²։ Փոստային ինդեքս՝ 30034։ Հեռախոսային կոդ՝ 041։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 041 5628211
Էլեկտրոնային փոստ՝ info@comune.mira.ve.it
Պաշտոնական կայք http://www.mira.rivieradelbrenta.net/ Archived 2006-05-10 at the Wayback Machine.


== Արտաքին հղումներ ==
Պաշտոնական կայք Archived 2006-05-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դարդանելից Պաղեստին

Դարդանելից Պաղեստին, լրիվ անունը՝ «Դարդանելից Պաղեստին, Ճշմարիտ պատմություն թուրքական հինգ ռազմաճակատների ու նրա դաշնակիցների և կանանոցի սիրավեպի մասին», անգլ.՝ From Dardanelles to Palestine;: A true story of five battle fronts of Turkey and her allies and a harem romance, Սարգիս Թորոսյանի ինքնակենսագրական հուշ գիրքն է, հրատարակված 1929 թվականին Բոստոնում։ Գիրքը ընդարձակ տեղեկություններ է տալիս Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց Ցեղասպանության մասին։


== Բովանդակություն ==
Գիրքը ինքնակենսագրական հուշ է, որը Սարգիս Թորոսյանը հրատարակում է Բոստոնում՝ «Դարդանելից Պաղեստին» վերնագրով։ Հինգ ռազմաճակատներում ձեռք բերած փորձն ու իրազեկությունը հիմք են հանդիսանում կապիտան Թորոսյանի համար շարադրելու բացառիկ նշանակության ընդարձակ օրագիր, որը հարուստ տեղեկություններ է հաղորդում Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց ցեղասպանության մասին։
Կապիտան Սարգիս Թորոսյանն առաջինն էր, ով 1915 թվականի սկզբին ոչնչացրեց բրիտանական ռազմանավը Դարդանելի ճակատամարտում ։ Սարգիս Թորոսյանի խիզախությամբ հիացած Ջևադ փաշան՝ վերջինիս ներկայացնում է Պատերազմի նախարար Էնվեր փաշային՝ ընդգծելով, որ կապիտան Թորոսյանի ղեկավարած ֆորտերը միակն էին, որոնց հաջողվեց ջրասույզ անել հակառակորդի նավերը։


== Քաղվածքներ գրքից ==


== Ծանոթագրություններ ==
Պրոբուժդենիե (գյուղ, Լեբեդյանսկի շրջան)

Անվան այլ կիրառումների համար տե՛ս՝ ՊրոբուժդենիեՊրոբուժդենիե (ռուս.՝ Пробуждение), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլոբոդա-Նոսկովեցկայա

Սլոբոդա-Նոսկովեցկայա (ուկրաիներեն՝ Слобода-Носковецька), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Սլոբոդա-Նոսկովեցկայա գյուղում բնակվում էր 201 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 257,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Մնդոյանց

Մնդոյանց Աշոտ Աշոտի (դեկտեմբերի 28 1909 (հունվարի 10 1910), Բաթում, Ռուսական կայսրություն - սեպտեմբերի 29, 1966(1966-09-29), Մոսկվա, ԽՍՀՄ), հայ խորհրդային ճարտարապետ։


== Կենսագրություն ==
Ավարտել է Օդեսայի կոմունալ և քաղաքացիական շինարարության ինստիտուտը (1932)։ 1932-1935 թվականներին աշխատել է Բաթումում (1934-1935 թվականներին՝ քաղաքի գլխավոր ճարտարապետ)։ 1935 թվականին փոխադրվել է Մոսկվա։ Երկար տարիներ աշխատակցել է Ա․ Շչուսևին։ 1960 թվականից ղեկավարել է Մոսկվայի ճարտարապետական-հատակագծային խոշոր արվեստանոցներից մեկը։ Գործերից են Մոսկվայում՝ բարձրաբերձ բնակելի տուն Ապստամբության հրապարակում (1950-1954, նախագիծը արժանացել է ԽՍՀՄ պետական մրցանակի, 1949), Կրեմլի Համագումարների պալատը (1959-1961, լենինյան մրցանակ, 1962), Կալինինի պողոտայի կառուցապատումը (1964-1969)՝ Տնտեսական փոխօգնության խորհրդի շենքերի համալիրով (1969), «Հոկտեմբեր» կինոթատրոնով (1967), խանութներով ու ռեստորաններով, առողջարանային համալիր Պիցունդայում (1962-1967), ԽՍՀՄ տաղավարը Մոնրեալի համաշխարհային ցուցահանդեսում (1965-1967, բոլորն էլ՝ ճարտարապետ Մ․ Պոսոխինի և ուրիշների հետ)։


== Պարգևներ ==
Պարգևատրվել է Աշխատանքային կարմիր դրոշի և «Պատվո նշան» 2 շքանշաններով։


== Ծանոթագրություններ ==
Լեգոլաս

Լեգոլաս (սինդ․ Legolas), Ջոն Ռոնալդ Ռուել Թոլքինի լեգենդարիումում «Մատանիների տիրակալը» եռագրության գլխավոր կերպարներից մեկը։


== Կերպարի մասին ==
Լեգոլասը էլֆ է, Տրանդուիլի որդին, որը Հյուսիսային Լիխոլեսիեի արքան է։ Երրորդ դարաշրջանի 3018 թվականին նա եղավ Ռիվենդելում, որտեղ մասնակցեց խորհրդին։ Ավելի ուշ նա դարձավ մատանու եղբայրության անդամ, որտեղ էլֆերի միակ ներկայացուցիչն էր։ Ճանապարհորդության ընթացքում նա ընկերացավ Գիմլի թզուկի հետ։ Լեգոլասի սուր աչքը և նետ ու աղեղից օգտվելու կարողությունը շատ էր օգնում եղբայրությանը։ Բոռոմիրի մահից և եղբայրության բաժանումից հետո Լեգոլասը և Գիմլին մնում են Արագորնի հետ և ուղեկցում նրան մինչև Մատանու մարտը։ 
Գոնդորում Լեգոլասն առաջին անգամ ծով է տեսնում և լսում ճայերի ձայնը և քանի որ դեռ ցանկանում էր մեկնել հարավ, Արագորնի մահից հետո նավ է շինում և մեկնում ճամփորդության (հնարավոր է Գիմլիի հետ)։


== Ծագում ==
Չնայած Լեգոլասի անունը պատկանում է անտառային էլֆերին, նա անտառային էլֆ չէ։ Քանի որ մինչ նրա ծնվելը, նրա հայր Տրանդուիլը արդեն թագավորում էր Լիխոլեսիեում, դրա համար էլ նա ստանում է անտառային էլֆի անուն։
Թոլքինը Լեգոլասին քիչ ուշադրություն է դարձրել։ Հայտնի է միայն նրա հոր անունը, իսկ մոր, եղբայրների և քույրերի մասին ոչինչ հայտնի չէ։


== Արտաքին ==
«Էռլոնդի խորհուրդը» գլխում ասվում է, որ Լեգոլասը կրում էր անտառային էլֆերի հագուստ (կանաչ և շագանակագույն)։ Դա համապատասխանում է «Հոբիտ»-ում Լիխոլեսիեի էլֆերի նկարագրության հետ։ Սրանք նրա արտաքինը նկարագրող միակ բառերն են, չհաշված՝ «փայլուն աչքերը»։ Նրա մազերը, հավանաբար, ոսկեգույն են, քանի որ նրա հայրը նկարագրվում է որպես «ոսկեմազ էլֆերի արքա»։ Բոլոր էլֆերի նման նա նույնպես թեթևոտն է և ձիգ, ունի մեղեդային ձայն։


== Աղբյուրներ ==
Legolas Greenleaf — Արդայի հանրագիտարան
Լեսովշչինա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԼեսովշչինաԼեսովշչինա (ուկրաիներեն՝ Лісівщина), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Լեսովշչինա գյուղում բնակվում էր 40 մարդ։ Բնակավայրը զբաղեցնում է 4 կմ² տարածք։ Բնակչության խտությունը կազմում էր 10 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (204001-204100)

Աստերոիդների ցանկ (203901-204000)  • Աստերոիդների ցանկ  • Աստերոիդների ցանկ (204101-204200)
 Աստերոիդների ցանկ (203901-204000)  • Աստերոիդների ցանկ  • Աստերոիդների ցանկ (204101-204200)
Հոենլայպիշ

Հոենլայպիշ  (գերմ.՝ Hohenleipisch), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 2171 մարդ (ըստ 2010 թվականի դեկտեմբերի 31-ի)։ Տարածքը կազմում է 34, 81 կմ²։ Պաշտոնական կոդ՝ 12 0 62 240։


== Ծանոթագրություններ ==


== Արտաքին հղումներ ==
Պաշտոնական էջ
Անդորրայի ֆուտբոլի ազգային հավաքական

Անդորրայի ֆուտբոլի ազգային հավաքական (կատ.՝ Selecció de futbol d'Andorra), ներկայացնում է Անդորրան միջազգային ֆուտբոլային մրցաշարերում և ղեկավարվում է ֆուտբոլի ֆեդերացիայի կողմից։ Հավաքականի ՖԻՖԱ լավագույն արդյունքը վարկանշային աղյուսակում եղել է 125-րդ տեղը իսկ վատագույնը 206-րդ տեղը։


== Ծանոթագրություններ ==
Երեք մշակույթների հրապարակ (Մեխիկո)

Երեք մշակույթների հրապարակ (իսպ.՝ Plaza de las Tres Culturas), Մեխիկոյի Տլատելոլկո շրջանի գլխավոր հրապարակը։ «Երեք մշակույթներ» անվանումը կապված է Մեքսիկայի պատմական երեք ժամանակաշրջանների հետ՝ նախակոլումբյան, իսպանական գաղութացման և անկախ "mestizo"։ Հրապարակը նախագծել է մեքսիկացի քաղաքային ճարտարապետ Մարիո Պանին։ Հրապարակի շինարարությունն ավարտվել է 1966 թվականին։

Հրապարակում են գտնվում ացտեկների տաճարի ավերակները, կողքին՝ Սանտիագո դե Տլատելոլկոյի կաթոլիկ եկեղեցին (կառուցվել է 1604-1610 թվականներին Խուան դե Տորկեմադայի կողմից) և զանգվածային բնակարանային համալիրը, որը կառուցվել է 1964 թվականին։
Հրապարակի հարավային անկյունում է գտնվում Արտաքին գործերի քարտուղարության նախկին գլխավոր շենքը, որը 2007 թվականի հոկտեմբերից վերածվել է թանգարանի և կրում է "Memorial 68" անվանումը։ 


== Պատկերասրահ ==

		
		


== Ծանոթագրություններ ==


== Արտաքին հղումներ ==
Centro Cultural Universitario Tlatelolco Archived 2009-08-13 at the Wayback Machine.
Galería de fotos Archived 2009-02-14 at the Wayback Machine.
Ubicación en el mapa Archived 2015-10-18 at the Wayback Machine.
Նուայյալ (Էնայի գավառ)

Նուայյալ (ֆր.՝ Noyales), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02563:


== Բնակչություն ==
2010 թվականի տվյալներով համայնքի բնակչությունը կազմում է 171 մարդ։


== Տնտեսություն ==
2010 թվականին համայնքի 105 աշխատունակ (15-64 տարեկան) բնակիչներից 79-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 75,2 %, 1999 թվականին եղել է 66,7%)։ 79 տնտեսապես ակտիվ բնակիչներից աշխատում էին 67-ը (36 տղամարդ և 31 կին), գործազուրկ էին 12 մարդ (5 տղամարդ և 7 կին)։ 26 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 8-ը՝ թոշակառուներ, 12-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նուայյալ (ֆր.)
Սիլյոլ

Սիլյոլ (ռուս.՝ Сылъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վասյա Էդեյոլ գետի ձախ ափին՝ 18 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061746
Կոդը ըստ հիդրոլոգիական հետազոտության (ՌԴ) — 103006174
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեն Պրիեստ ան Մյուրա

Սեն Պրիեստ ան Մյուրա (ֆր.՝ Saint-Priest-en-Murat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մոնմարո կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03256։


== Բնակչություն ==
Համայնքի բնակչությունը 2008 թվականին կազմում էր 243 մարդ։


== Տնտեսություն ==
2007 թվականի տվյալներով 159 աշխատունակ տարիքի մարդկանցից (15-64 տարեկան) 109-ը տնտեսապես ակտիվ էին, 50-ը անգործունակ (ակտիվության ցուցանիշը 68,6 %, 1999 թվականին եղել է՝ 68,8 %)։ 109 աշխատունակ բնակիչներից 93-ը աշխատում էին (59 տղամարդ և 34 կին), անաշխատանք էին 16-ը (6 տղամարդ և 10 կին)։ 50 անգործունակ մարդկանցից 21-ը աշակերտներ կամ ուսանողներ են, 9-ը թոշակառու, 20-ը անաշխատունակ էին այլ պատճառներով։


== Տեսարժան վայրեր ==
Սեն Պրիեստ եկեղեցի՝ XII, XIV և XV դարերի
Տներ՝ XVI և XVII դարերի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Պրիեստ ան Մյուրա» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Սեն Պրիեստ ան Մյուրա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Սանգլա (գյուղ, Ռաննու շրջան)

Սանգլա (էստ․՝ Sangla), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շվեդագոն պագոդա

Շվեդագոն , հսկայական բուդդիստական սրբավայր՝ ստուպա, Մյանմայի (նախկինում Բիրմա) ամենամեծ քաղաքում՝ Յանգոնում։ Անգլիացի գրող Սոմերսեթ Մոեմը նրան տվել է այսպիսի նկարագիր․ «Փառահեղորեն վեր բարձրացող, ինչպես հույսը հոգու մութ գիշերում»։


== Պատմություն ==
Շվեդագոնը համարվում է Մյանմայի ամենասրբազան վայրերից մեկը, որովհետև այստեղ են գտնվում նախկին չորս բուդդաների մասունքները՝ ներառյալ բուդդիզմի հիմնադիր Սիդհարթա Գաուտամայի ութ մազերը։
Դարերի ընթացքում ստուպան վերակառուցվել և ընդարձակվել է;

Պատմաբաններն ու հնագետներն նշում են, որ մեհյանը կառուցվել է եղբայրների կողմից 6-10-րդ դարերում ։ Սակայն ավանդույթի համաձայն՝ Շվեդագոն մեհյանը կառուցվել է 2600 տարի առաջ, որը եղել է աշխարհի հնագույն բուդդիստական տաճարը։ Ըստ ավանդույթի՝ Տրապուսան և Բահալիկան երկու եղբայրներ էին հյուսիսից, որոնք կենդանության օրոք հանդիպել էին բուդդային և նրանից ստացել նրա ութ մազերը։ Դրանից հետո նրանք վերադարձել էին Բիրմա և տեղական կառավարչի օգնությամբ գտել Սինգյուտար Հիլլը, որտեղ ամփոփված էին Հաութամա Բուդդային նախորդող բուդդաների մասունքները։


== Նկարագրություն ==
1451 թվականին կառույցը պատվել է ոսկով, իսկ 1775 թվականին՝ Ինվայի Սինբյուշին թագավորի օրոք, կառույցը բարձրացվել է մինչև ներկայի 300 ոտնաչափ 100 մ բարձրության։ Ստուպայի արտաքին տեսքը ստեղծվել է ավելի քան 20000 հազար հոծ ձուլակտորներից։ Ստուպայի գագաթը ծածկված է ավելի քան 5000 ադամանդներով և 2000 սուտակներով, շափյուղաներով։
Ներկայումս հիմնական ստուպան շրջապատված է ավելի փոքր ութ ստուպաներով, ինչպես նաև բազմաթիվ փոքրաքանդակներ ունեցող աճյունասափորներով, արձաններով և պերճաշուք, լաքապատ տաղավարներով՝ ներառյալ այնտեղ պահպանվող երեք ձայներանգ ունեցող Մահա Թիթհագանդա զանգը։ Այն աշխարհի ամենածանր զանգերից մեկն է և կշռում է 42 տոննա։


== Պատկերասրահ ==

		
		
		
		
		
		
		


== Ծանոթագրություններ ==
Լևատե

Լևատե (իտալ․՝ Levate) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3264 մարդ (2008 թվականի տվյալներով)։ Բնակչության խտությունը 653 մարդ/կմ²։ Տարածքը՝ 5 կմ²։ Փոստային ինդեքս՝ 24040։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Օրվա վերջը (նկար, Արփենիկ Նալբանդյան)

Օրվա վերջը, ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Նկարը գտնվում է մասնավոր հավաքածուում:
Կտավն ունի 100 սմ բարձրություն, 140 սմ լայնություն, նյութը՝ կտավ, յուղաներկ:


== Նկարագրություն ==
1960 թվականին վրձնած «Օրվա վերջը» կտավը ստացել է ինքնատիպ կոմպոզիցիոն լուծում:
Նկարում պատկերված է երեկոյան պահը, երբ կոլտնտեսուհիները քաղհանում են դաշտը: Նրանցից երկուսը հագեցնում են իրենց ծարավը: Ձախ կողմում, կտավի ներքին եզրից մինչև վերևը, բարձրանում են մի քանի նրբիրան բարդիներ: Կտավի կենտրոնը, որտեղ աշխատում են կանայք, լուսավորված է վերջալույսի ոսկենարնջագույն մեղմ տոներով, մնացածը ողողված է կապտականաչավուն երանգների մշուշի մեջ:
Նկարչուհու աշխատանքային իրիկնապահի պատկերման բանաստեղծական ներշնչանքի սկզբնաղբյուրն են հանդիսացել Միսաք Մեծարենցի սքանչելի բանաստեղծություններից հետևյալ տողերը`


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
Լիտավր

Լիտավր, արևելյան ծագում ունեցող հնագույն հարվածային երաժշտական գործիք։ Եվրոպայում հայտնի է XV դարում։ XVII դարից ընդգրկվել է նվագախմբերի կազմի մեջ։ Լիտավրիի կաթսայաձև իրանը (պղինձ, արույր կամ ալյումին) վերևից պատված է կաշվով։ Լարվածքը կարգավորվում է հատուկ պտուտակի կամ ոտնակային սարքի միջոցով։ Իրանի ներքևում ռեզոնատորային բացվածքն է։ Ունի թնդուն, որոտալից ձայն։ Նվագում են սովորաբար թաղիքապատ կաշվե գլխիկներով երկու ձողերով։ Նվագախմբում կիրառվում է 2-5 և ավելի լիտավր։
Կեինա (այլ կիրառումներ)

Կեինա, կարող է վերաբերել՝

Կեինա - գյուղական ավան Էստոնիայի Հիյումաա նահանգի Կեինա շրջանում
Կեինա - շրջան Էստոնիայի Հիյումաա նահանգում
Իրզեկ

Իրզեկ (ռուս.՝ Ирзек), գետ Ռուսաստանում, հոսում է Ունինսկի շրջանում։ Գետաբերանը տեղակայված է Լումպուն գետի աջ ափին՝ 85 կմ հեռավորության վրա։ Գետի երկարությունը 27 կմ է, ավազանի տարածքը 138 կմ2։
Գետի ակունքը գտնվում է Երմակի գյուղում, Ունի գյուղից 16 կմ հարավ-արևելք։ Գետը հոսում է հարավ ապա հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա]։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300512111100039023
Կոդը ըստ հիդրոլոգիական հետազոտության (ՌԴ) — 111103902
Ավազանի կոդը — 10.01.03.005
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ադոլֆ Պաուլ

Ադոլֆ Պաուլ (գերմ.՝ Adolf Paul, հունվարի 6, 1863(1863-01-06), Brommö, Mariestad Municipality, Սկարաբորգ, Շվեդիա - սեպտեմբերի 30, 1943(1943-09-30) կամ հոկտեմբերի 5, 1943(1943-10-05), Բեռլին, Նացիստական Գերմանիա), գերմանա-շվեդա-ֆիննական գրող, դրամատուրգ, սցենարիստ։


== Կենսագրություն ==
Ծնվել է Շվեդիայի Բրոմյո կղզում՝ Վենեռն լճի հարևանությամբ։ Տամմելայի ակադեմիայում ավարտել է հողագործական դասընթացները։ Ավելի ուշ, Ռուիսսալոյում գտնվող հոր ֆերմայում զբաղվել է հողագործությամբ։ 1886 թվականին ընդունվել է Հելսինկիի երաժշտական ակադեմիա։ Սովորել է Ֆերուչո Բրուզոնի մոտ։
1889 թվականին ապրել է Գերմանիայի Շարլոտտենբուրգ քաղաքում՝ Մեծ Բեռլին արվարձանում, որտեղ զբաղվել է գրական գործունեությամբ։
Հրատարակել է մի շարք վիպակներ և վեպեր, բայց ավելի հայտնի է որպես դրամատուրգ։ Առավել մեծ հաջողության է արժանացել նրա «Քրիստիան II» պատմական պիեսը (1897), որ բազմիցս բեմադրվել է Հելսինկիում, Ստոկհոլմում և Լյուբեկում։ Նրա ստեղծագործությունները մասամբ թարգմանվել են իր կողմից, մասամբ էլ գրված են գերմաներենով։
Ընկերություն էր անում շվեդ գրող Յուհան Ավգուստ Ստրինդբերգի, կոմպոզիտոր Յան Սիբելիուսի, արվեստագետներ Էդուարդ Մունքի և Ակսելի Գալլեն-Կալլելաի հետ։


== Հետաքրքիր փաստ ==

Ա. Պաուլը եղել է Էդվարդ Մունկի՝ 1893 թվականին ստեղծված «Վամպիր» կտավում պատկերված տղամարդու նախատիպը։


== Ընտրված ստեղծագործություններ ==


=== Վեպեր ===
Die Teufelskirche: Komödie in drei Akten, Schuster & Loeffler, 1905
Jung-Hansens Liebesbriefe, G. Müller Verlag, München 1911
Exzellenz Unterrock, Albert Langen Verlag, München, etwa um 1915; (Verfilmt 1920)
Wenn die Kosaken kommen, G. Müller, München 1916, 2. Aufl.
Stille Teilhaber, G. Müller, München 1916
Der bewußte Jemand, A. Langen, München 1917
Das heilige Donnerwetter Albert Langen — Georg Müller, München 1918
Die Tänzerin Barberina. Roman aus der Zeit Friedrichs des Großen., Albert Langen Verlag, München/Berlin, Deutsche Buch-Gemeinschaft 1915 um
Fiorenza: Frühlingsreise in eine blühende Stadt, Schünemann, Bremen 1955


=== Պիեսներ ===
Wie die Sünde in die Welt kam. Ein Legendenspiel, Reiss Verlag, Berlin 1909
Lola Montez. Schauspiel in drei Akten. Albert Langen Verlag, München, 1917


=== Գրական կենսագրություններ ===
Strindberg-Erinnerungen und Briefe, München 1924
Der Einfluß Walter Scotts auf die epische Technik Theodor Fontanes, Priebatsch's Buchhandlung, Breslau, 1934


== Դրամատիկական գործեր ==
1913: The Los schwarze
1918: Mitternacht
1919: Die Teufelskirche
1919: Die Augen im Walde
1920: Die Tänzerin Barberina
1926: The Palace of Pleasure
1930: One Mad Kiss
1930: El precio de un beso


== Ծանոթագրություններ ==


== Արտաքին հղումներ ==
«Ադոլֆ Պաուլ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Միքայել II Թլվատ Ամորացի

Միքայել II Թլվատ Ամորացի, կայսր 820-829 թթ.։ Ամորիական դինաստիայի հիմնադիրը։
Թեև օժանդակել էր Լևոն V Հայկազնին գահ բարձրանալուն, 820 թ. դավադրաբար սպանել է նրան և տիրել գահին։ Ձգտել է մեղմել պատկերամարտների և պատկերապաշտների հակամարտությունը, ճնշել է Թովմա Գազիրացու (Թովմա Սլավոն) ապստամբությունը։ Պարտություն է կրել բուլղարների դեմ պատերազմում։


== Ծանոթագրություններ ==
Կարո Իսպիրյան

Կարո Ասատուրի Իսպիրյան (նոյեմբերի 7, 1935(1935-11-07), Ալեքսանդրիա, Եգիպտոս), հայ խորհրդային ֆիզիկոս, ֆիզմաթ գիտությունների դոկտոր (1974)։


== Կենսագրություն ==
1958 թվականին ավարտել է Երևանի պետական համալսարանը 1958 թվականից աշխատում է Երևանի ֆիզիկայի ինստիտուտում։ Աշխատանքները վերաբերում են անցումային ճառագայթման, ֆոտոծնման, քվանտային էլեկտրադինամիկայի տեսական և փորձառական հարցերին։ Հայ ֆիզիկոսների խմբի հետ առաջիններից մեկն է հայտնաբերել և ուսումնասիրել բարձր էներգիայի մասնիկների ռենտգենյան անցումային ճառագայթումը շերտավոր միջավայրում։ Այդ ուսումնասիրությունների հիման վրա կառուցվել են անցումային ճառագայթման դետեկտորի տարբեր տեսակներ։


== Ծանոթագրություններ ==
Պենկովկա (այլ կիրառումներ)

Պենկովկա, կարող է վերաբերել՝

Պենկովկա - գյուղ, Ուկրաինայի Վիննիցայի մարզի Լիտինկայի շրջանում
Պենկովկա - գյուղ, Ուկրաինայի Վիննիցայի մարզի Շառգորոդի շրջանում
Պենկովկա - գյուղ, Ուկրաինայի Վիննիցայի մարզի Տոմաշպոլի շրջանում
Մանանա (անձնանուն)

Անվան այլ կիրառումների համար տե՛ս՝ Մանանա (այլ կիրառումներ)Մանանա, հայկական իգական անուն։ Առաջացել է հայերեն մանանա՝ «գազպեն» բառից, որն օտար փոխառություն է։ Հիշատակված է 14-րդ, ապա 17-րդ դարերում։ Անվան կրճատ տարբերակներն են՝ Մաննա, Մանան, Մանա և այլն։


== Գործածություններ ==
Մանանա, կին Հովհաննես քահանայի և մայր Սերովբե քահանայի, որ կազմեց այն Աստվածաշունչը, որ 1313 թվականին ընդօրինակեց Ստեփանոս քահանան Սեբաստիայում։
Մանանա իշխանուհի, կին հայոց Լիպարիտ զորավարի, ով 1370 թվականին սպանվեց Սսի կամրջի վրա թուրքերի դեմ պատերազմում։
Մանանա, կին Գորք երեցի՝ Մարկոս քահանայի որդու։


== Ծանոթագրություններ ==
Խորխե Գարսիա

Խորխե Գարսիա (անգլ.՝ Jorge Garcia, իսպ.՝ Jorge García, ապրիլի 28, 1973(1973-04-28), Օմահա, Նեբրասկա, ԱՄՆապրիլի 28, 1973(1973-04-28), Օմահա, Նեբրասկա, ԱՄՆ), ամերիկյան դերասան և կոմիկ։ Հայտնի է «Կորուսյալները» հեռուստասերիալում խաղացած Հյորլի Ռեյեսի դերով։


== Կենսագրություն ==
Խորխեն ծնվել է Նեբրասկա նահանգի Օմահա քաղաքում։ Մայրը՝ Դորա Մեսան, կուբայական ծագմամբ պրոֆեսոր է, իսկ հայրը՝ Ումբերտո Գարսիան, բժիշկ-վիրաբուժ է՝ ծագմամբ Չիլիից։ Մեծացել է Հարավային Կալիֆոռնիայում և միջնակարգ դպրոց է հաճախել Սան Կլեմենտեում։
Խորխե Գարսիան դերասանությամբ է սկսել հետաքրքրվել դեռևս քոլեջում․ ամենից շատ նրան գրավել են կատակերգական դերերը։ Ուսումն ավարտելուց հետո միացել է Բևեռլի Հիլզի դերասանական ստուդիաներից մեկին։ Գրեթե միաժամանակ սկսել է խաղալ սերիալներում, ինչպես մշտական դերասանական կազմում, այնպես էլ որպես հրավիրված որակյալ դերասան։ Հեռուստատեսությունում նկարահանվելուն զուգահեռ Խորխեն շատ է խաղացել թատրոնում։ Որպես կոմիկ՝ նա բազմիցս հայտնվել է Լոս Անջելեսի հայտնի «Ծիծաղի ֆաբրիկա» բեմադրությունում։ Գարսիան նկարահանվել է ֆիլմերում, «Բարի գալուստ կամ հարևանների մուտքն արգելված է» (2006) ֆիլմում խաղացել է երկրորդական դերերից մեկը։ 2010 թվականին, որպես հատուկ հրավիրված աստղ, խաղացել է «Ինչպես հանդիպեցի ձեր մայրիկին» հեռուստասերիալի սերիաներից մեկում, իսկ 2011 թվականին՝ «Եզր» և «Միսթր Սանշայն» սերիալներում։
2012 թվականին հեռարձակված «Ալկատրաս» հեռուստասերիալում Խորխեն խաղացել է գլխավոր դերերից մեկը՝ դոկտոր Դիեգո Սոտոյի դերը։


=== Անձնական կյանք ===
Գարսիան ամուսնացած է 2005 թվականից, նրա կնոջ անունը Էմիլի է։ Նրանք ծանոթացել են այն բանի շնորհիվ, որ Հավայիում ամենամոտ հարևաններ էին։ Բացի լողից, Խորխեն ունի ևս մեկ սիրելի զբաղմունք, կարելի է ասել՝ կիրք։ Նա պաշտում է ուտել, հատկապես՝ յուղոտ սնունդ՝ փքաբլիթներ և պիցցա։ Մանուկ հասակում նա ստացել է «Ռոբին Բոբին Բարաբեկ» մականունը, սկզբում վիրավորվել է, բայց հետո ընտելացել է մականվանը և ուրախությամբ արձագանքել դրան։ Դեռևս ավագ դպրոցից սկսել է դրամ վաստակել խորտկարանում՝ մեծ քանակությամբ սնունդ ձեռք բերելու համար։ Այդ պատճառով հեռացվել է աշխատանքից։ Ընկերների շրջանում Խորխեն հայտնի է իր՝ ուտելի արտադրանքների փաթեթավորումների իսկապես հսկայական հավաքածուով։
2010 թվականի սեպտեմբերի 14-ին թողարկվել է Weezer խմբի «Hurley» ալբոմը, որը կոչվել է ի պատիվ Գարսիայի՝ «Կորուսյալները» սերիալում խաղացած Հյորլիի կերպարի։ Խորխեն նաև եղել է այդ խմբի համերգին հրավիրված վոկալիստ։


== Ֆիլմագրություն ==


== Ծանոթագրություններ ==
Արտենի (այլ կիրառումներ)

Արտենի, կարող է վերաբերել՝

Արտենի - գյուղ Հայաստանի Արագածոտնի մարզում
Արտենի - մեկուսի հանգած հրաբխային լեռնազանգված Արագածի հարավարևմտյան ստորոտին
Իգնատիոս Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Իգնատիոս Խաչատրյան (1710, Ստամբուլ, Օսմանյան կայսրություն - 1780), հայ բառարանագիր։


== Կենսագրություն ==
Ծնվել է Կ. Պոլսում։ Կրթությունն ստացել է Վենետիկի Մխիթարյանների Ս. Ղազար վանքում, դարձել այդ միաբանության անդամ։
Կազմել է «Բառարան յատուկ անուանց, որք գտանին այլևայլ գիրս արտաքոյ աստուածաշունչ գրոց» բառգիրքը, որը տպագրվել է 1749 թվականին Մխիթար Սեբաստացու «Բառգիրք Հայկազեան լեզուի» աշխատությունում և պարունակում է 4500 անուն։ Մասնակցել է «Բառգիրք ի գրաբարէ աշխարհաբար» բառարանի կազմմանը։ Ստեղծել է աշխարհացույց քարտեզների մի քանի տախտակներ, որոնցից երկուսը նրա փորագրությամբ տպագրվել են Մխիթար Սեբաստացու վերոհիշյալ բառարանի Բ հատորում (Վենետիկ, 1769) և լույս են տեսել նաև առանձին։


== Ծանոթագրություններ ==
Նովոպավլովկա (Կաշարսկի շրջան)

Անվան այլ կիրառումների համար տե՛ս՝ Նովոպավլովկա (այլ կիրառումներ)Նովոպավլովկա (ռուս.՝ Новопавловка), գյուղ Ռուսաստանի Ռոստովի մարզի Կաշարսկի շրջանում։ Մտնում է Կաշարսկի գյուղական համայնքի կազմի մեջ։
Սոլովյովո (այլ կիրառումներ)

Սոլովյովո, կարող է վերաբերել՝

Սոլովյովո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Սոլովյովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Ղարադաղլուի ազատագրում

Ղարադաղլուի ազատագրում, մարտական գործողություն Արցախի Հանրապետության Մարտունիի շրջանի՝ Ղարադաղլու (այժմ՝ Վարանդա) գյուղի մոտ։ Տեղի է ունեցել 1992 թվականի փետրվարի 17-ին։ Ռազմական գործողությանը մասնակցել են Մարտունի քաղաքի, Ճարտար, Գիշի, Սպիտակաշեն, Հաղորտի, Կաղարծի, Ննգի գյուղերի կամավորական ջոկատները. ԼՂՀ ԻՊՈՒ առաջին վաշտը (հրամանատար՝ Ա. Ղուլյան) և «Արաբո» կամավորական ջոկատը (Մ. Եղիազարյան)։ Գործողության նպատակն էր ճնշել հակառակորդի կրակակետերը, պաշտպանել շրջակա գյուղերը մշտական հարձակումներից ու գնդակոծությունից, ապահովել շրջանի ճանապարհային հաղորդակցության անվտանգությունը։ Դեռևս 1988 թվականին կամավորական ջոկատները, Բաքվի հայ ազգաբնակչության կոտորածին ի պատասխան, պատժիչ գործողություն էին իրականացրել Ղարադաղլու գյուղում տեղակայված հակառակորդի դեմ, որից հետո հակառակորդը համալրել էր տեղի կայազորը և սաստկացրել հարձակումներն ու գնդակոծությունները շրջակա գյուղերի վրա։ 1992 թվականի փետրվարի 16-ի գիշերը Մուշկապատի բարձունքից գործել են ԼՂՀ ԻՊՈԻ-ի մեկական ականանետ և ինքնաշեն թնդանոթ, Կաղարծիի բարձունքից՝ ՀՄՄ։ Լուսադեմին ԻՊՈՒ ջոկատները տարբեր կողմերից հարձակվել են գյուղի վրա։ Հակառակորդը կատաղի ղիմադրել է հատկապես դպրոցի շենքի շտաբում։ Ազատամարտիկները, ճնշելով դիմադրության վերջին օղակները, թողնված միջանցքով դուրս են մղել կայազորի մնացորդները և ազատագրել գյուղը։ Ռազմական գործողության ժամանակ թշնամուց առգրավվել է 70 միավոր զենք, մեծ քանակությամբ զինամթերք, սպանվել է և գերեվարվել 60-ից ավելի զինվոր։ Գործողության թեժ պահին Ամիրանլարի հենակետից հակառակորդի կազմավորումները հարձակվել են Մարտունի քաղաքի ուղղությամբ՝ նպատակ ունենալով շեղել ԻՊՈՒ հրամանատարության ուշադրությունը Ղարադաղլուրից և կասեցնել հարձակումները, սակայն ԻՊՈՒ և կամավորական ջոկատները հաջողությամբ են իրականացրել Ղարադաղլուի ազատագրման գործողությունը։
(7941) 1991 NE1

(7941) 1991 NE1, աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,177219 ա. մ., առավելագույնը մոտենում է 3,0296 ա. մ. հեռավորության վրա և հեռանում 3,3249 ա. մ.։ Արեգակի շուրջ մեկ ամբողջական պտույտ է կատարում 2068,57 երկրային օրվա ընթացքում, իր ուղեծրով շարժվելով միջինում 0,174034 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7941) 1991 NE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մահարդայի շրջան

Մահարդայի շրջան (արաբ․՝ ناحية محردة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մահարդայի գավառի երեք շրջաններից մեկը։
Վարչական կենտրոնն Մահարդա քաղաքն է։ 2004 թվականի տվյալներով բնակչությունը կազմել է 80,165 մարդ։ Քաղաքն ու շրջական ավանները կազմում են 225.97 քառ.կմ տարածք։
Ունի 21 գյուղ և ավան (Բնակչության թվաքանկն ըստ 2004 թվականի պաշտոնական մարդահամարի տվյալներով է)

Ալ-Արիդ (արաբ․՝ العريض‎‎‎‎), բնակչություն՝ 124
Զոր Էլքադա (արաբ․՝ زور القعادة‎‎‎‎), բնակչություն՝ 2064
Զալաքիտ (արաբ․՝ زلاقيات‎‎‎‎), բնակչություն՝ 1,071
Տրեմսե (արաբ․՝ التريمسة‎‎‎‎‎), բնակչություն՝ 6,927
Թելլ Սեկկին (արաբ․՝ تل سكين‎‎‎‎), բնակչություն՝ 1,963
Թալ Միլ (արաբ․՝ تل ملح‎‎‎‎), բնակչություն՝ 876
Սիֆսֆիյե (արաբ․՝ صفصافية‎‎‎‎), բնակչություն՝ 5062
Շաիզար (արաբ․՝ شيزر‎‎‎‎), բնակչություն՝ 5,953
Շեր (արաբ․՝ شير‎‎‎‎), բնակչություն՝ 793
Մահարդա (արաբ․՝ محردة‎‎‎‎), բնակչություն՝ 80,165
Մաջդալ (արաբ․՝ المجدل‎‎‎‎‎), բնակչություն՝ 2,393
Մաարզաֆ (արաբ․՝ معرزاف‎‎‎‎), բնակչություն՝ 3,175
Խնեիզիր (արաբ․՝ خنيزير‎‎‎‎), բնակչություն՝ 2,716
Խերբեթ Սուբին (արաբ․՝ خربة سوبين‎‎‎‎), բնակչություն՝ 310
Քաֆր Հուդ (արաբ․՝ كفر هود‎‎‎‎), բնակչություն՝ 2736
Ջդիդե (արաբ․՝ الجديدة‎‎‎‎), բնակչություն՝ 2166
Հուաթ (արաբ․՝ الهوات‎‎‎‎), բնակչություն՝ 128
Հալֆայա (արաբ․՝ حلفايا‎‎‎‎), բնակչություն՝ 21,180
Աբու Ռբեիս (արաբ․՝ أبو ربيص‎‎‎‎‎), բնակչություն՝ 619
Աբու Օբաիդահ (արաբ․՝ أبو عبيدة‎‎‎‎), բնակչություն՝ 745
Բիթ Էլվադի (արաբ․՝ بيت الوادي‎‎‎‎‎), բնակչություն՝ 157


== Ծանոթագրություններ ==
Մ.թ.ա. 935


== Դեպքեր ==


== Ծնունդներ ==


== Մահեր ==
Չինաստանի Չժոու արքայատան արքա՝ Կինգ Գոնգ Չժոուի մահը։
Ասորեստանի արքա՝ Տիգլաթ-պալասար II-ի մահը։
Dell

Dell, Incorporated, համակարգչային սարքակազմի ոլորտում գործող ամերիկյան ընկերություն է, որի գլխամասը գտնվում է Տեխաս նահանգի Ռաունդ Ռոք քաղաքում։
Ընկերությունը նախագծում, արտադրում, վաճառում և սպասարկում է անձնական համակարգիչներ, սպասարկուներ, տվյալների պահոցներ, ցանցային սարքավորում, անհատական թվային օգնականներ (PDAs), ծրագրային ապահովում, հեռուստատեսային համակարգեր, համակարգչային արտաքին սարքեր և այլ նմանատիպ արտադրանք։
Ընկերությունում աշխատում է մոտ 82.700 մարդ, աշխարհի տարբեր երկրներում (2008 թվականի փետրվարի տվյալներով)։


== Աղբյուրներ ==


== Արտաքին հղումներ ==
www.dell.com Dell. պաշտոնական կայք
(4974) Էլֆորդ

(4974) Էլֆորդ (անգլ.՝ Elford), աստերոիդ աստերոիդների հիմնական գոտում։ Հայտնաբերվել է 1990 թվականի հունիսի 14-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,604603 ա. մ., առավելագույնը մոտենում է 2,3209 ա. մ. հեռավորության վրա և հեռանում 2,8883 ա. մ.։ Արեգակի շուրջ մեկ ամբողջական պտույտ է կատարում 1535,36 երկրային օրվա ընթացքում, իր ուղեծրով շարժվելով միջինում 0,234472 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4974) Էլֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռենսվաուդե

Ռենսվաուդե (հոլ.՝ Renswoude ( արտասանություն)), համայնք Նիդերլանդների Ուտրեխտ մարզում։ Տարածքը 18,43 կմ² է, բնակչությունը՝ 4.493 (2011 թ.)։ Մեկ շնչի տարեկան միջին եկամուտը 12.300 եվրո է։
Պալատ Աբդին

Պալատ Աբդին (արաբ․՝ قصر عابدين‎‎), պատմական պալատ Կահիրեում, այստեղ է աշխատում Եգիպտոսի նախագահը։ Տեղակայված է Քասր էլ-Նիլ փողոցի վրա, քաղաքի արևելյան մասում։
Կառուցումը սկսվել է 1863 թվականին և տևել է 10 տարի։ Պաշտոնական պալատը բացվել է 1874 թվականին։ Կառուցման գումարը պալատի կազմել է 700 000 եգիպտական ֆունտ, գումարած 2 միլիոն ֆունտ ներսի կահավորման համար։
Պալատում կա 500 սենյակ։ Արքայական ընտանիքը վերին հարկում է ապրել և դրա պատճառով այնտեղ ոչ մի փոփոխություն չի կատարվել, որ զբոսաշրջիկները տեսնեն այդ տեղը։ Ներքևի հարկերում կան արքայական ընտանիքների, նախագահական նվերների, զենքերի և այլ թանգարաններ։
Պալատ Աբդինը համարվում է աշխարհի լավագույն պալատներից մեկը։ Պալատի հավաքածուն ներառում է՝ նկարներ, ժամացույցներ և այլ նյութեր։ Այս պալատում կազմակերպվում են տարբեր միջոցառումներ։


== Պատեկերասրահ ==

		
		
		
		
		
		
		
		


== Ծանոթագրություններ ==
Egypt’s Royal Archives: 1922-52* Archived 2011-02-05 at the Wayback Machine.
Իենգ Սարի

Իենգ Սարի (կխմեր.՝ អៀង សារី, հոկտեմբերի 24, 1925(1925-10-24), Mekong Delta, Trà Vinh, Հարավային Վիետնամ - մարտի 14, 2013(2013-03-14), Պնոմպեն, Կամբոջա), «Կարմիր քմերներ» վարչակարգի ամենաազդեցիկ գործիչներից մեկն է, Պոլ Պոտի բռնապետության ժամանակ (1975-1979) եղել է վարչապետ և «Ժողովրդավարական Կամպուչիայի» արտաքին գործերի նախարար։ Մամուլում անվանվել է Կամպուչիայի վարչակարգի «երկրորդ մարդը» (խորհրդային մամուլում նույնիսկ օգտագործվել է «Պոլ Պոտի վարչակարգ` Իենգ Սարի» տերմինը)։ Փաստացի Ինեգ Սարին «համար երեքն էր», քանի որ «համար երկուսի»` Նուոն Չեայի անունը գործնականում հայտնի չէր արտասահմանում, ինչչես նաև` հայտնի չէր հենց Կամբոջայում։


== Կենսագրություն ==
Ինեգ Սարին ծնվել է Վիետնամի հարավ-արևմուտքում։ Հայրը ազգությամբ քմեր էր, իսկ մայրը` չինացի։ Ավարտել է Պնոմպենի Սիսովատ արքայի ուսումնարանը։ Ընդունվելով «Կարմիր քմերների» շարքերը` փոխել է իր վիետնամական Կիմ Չանգ անունը քմերականի` Իենգ Սարի։ Պոլ Պոտի կողմնակիցն էր, նրա հետ միասին սովորել է Փարիզի Քաղաքական հետազոտությունների ինստիտուտում, հանդիպել է ֆրանսիական ձախ շարժման գործիչների հետ (ներառյալ Ժան Պոլ Սարտրը)։
1953 թվականին վերադառնալով Կամբոջա` Սիսովատի ուսումնարանում դարձել է պրոֆեսոր։ 1960 թվականին ընտրվել է Կամպուչիի աշխատավորների կուսակցության Կենտրոնական կոմիտե։ 1971-1975 թվականներին քաղաքացիական պատերազմի ժամանակ եղել է Թագավորական կառավարության Կամպուչայի ազգային միության անդամ և Կամպուչայի ազգային միության հատուկ գործակալ։ Կարմիր քմերների իշխանության գալուց հետո 1975 թվականին եղել է վարչապետի` միջազգային գործերով տեղակալը և Կամպուչայի արտաքին գործերի նախարարը։
Կարմիր քմերների պարտությունից և նրանց` պարտիզանական պատերազմի մարտավարությանն անցնելուց հետո շարունակել է պահպանել իր առաջնորդության դիրքը, որպես աքսորված կառավարության անդամ, բայց ժողովրդական Կամպուչայի կոալիցիոն կառավարության ստեղծումից հետո 1982 թվականին իր արտաքին գործերի նախարարի պաշտոնը հանձնել է Կխիե Սամպխանին։ 1996 թվականին դուրս է եկել Կարմիր Քմերների շարքերից իր հազարավոր հետևորդների հետ` 1996 թվականի օգոստոսին թագավոր Նորոդոմ Սիանուկի համաներման դիմաց։ Հիմնել է ժողովրդավարական ազգային շարժման միությունը, դաշնակցելով Խուն Սենի կառավարության հետ, ստացել է Պայլինը ղեկավարելու փաստացի մանդատ։ 1996-2007 թվականներին ապրում էր Պնոմպենի անվտանգության աշխատակիցներով շրջապատված մեծ ամառանոցում և վերահսկում էր Թաիլանդի սահմանին թանկարժեք քարերի արդյունաբերությունը։
2007 թվականի նոյեմբերի 12-ին իր կնոջ` Իենգ Տիրիտի հետ ձերբակալվել է հատուկ դատարանի առջև պատասխանատվության կանչելու համար։
2009 թվականի դեկտեմբերի 16-ին դատական կազմը նրան պաշտոնապես մեղադրել է ցեղասպանության, Կամբոջայում վիետնամական և մուսուլմանական փոքրամասնությունների սպանությանը մասնակցելու համար։
Մահացել է 2013 թվականի մարտի 14-ին։


== Ծանոթագրություններ ==


== Արտաքին հղումներ ==
http://www.seasite.niu.edu/khmer/Ledgerwood/biographies.htm
Ieng Sary (Obituary), The Economist, Apr 6th 2013
Սնաբցոց-գեղ

Սնաբցոց-գեղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ստուկկո

Ստուկկո (իտալերեն՝ stucco), արհեստական մարմար, պատերի և ճարտարապետական մանրամասերի հարդարման նյութ։ Պատրաստում են այրած և մանրացված գիպսի, շիբի և սոսնձի խառնուրդից, երբեմն ավելացնելով մարմարի փոշի։ Օգտագործում են խմորի տեսքով, բազմաթիվ անգամ հղկում մինչև հայելային փայլը։ Ստուկկոն հայտնի էր դեռևս Հին Եգիպտոսում, լայնորեն կիրառվել է Հին Հռոմի, նաև Վերածննդի ու նոր շրջանի արվեստում։